Harjun koulu (Lahti)

Harjun koulu oli Lahden kaupungin keskustassa, Keski-Lahden kaupunginosassa toimiva peruskoulun alakoulu (luokka-asteet 1-6). Koulua kävi noin 200 peruskoululaista.

Nykyinen koulurakennus valmistui alkujaan 1923 ja oli arkkitehti Eliel Saarisen suunnittelema. Hän oli suunnitellut Lahteen myös viereisen Lahden kaupungintalon kymmenen vuotta aiemmin. Rakennuksessa toimi vuoteen 1964 saakka Lahden Yksityinen Tyttölyseo. 

Rakennusta laajennettiin 1952 koulun entisen oppilaan Irma Kolsin piirustusten mukaan. Laajennus peitti pohjoispuolen arkkitehtuuriset piirteet. Laajennus käsitti opettajainhuoneen ja neljä luokkahuonetta. Rakennusta laajennettiin myös 1958. Tällöin rakennettiin keltaiseksi rapattu juhlasalisiipi. Vuonna 2019 Harjun koulun tiloista löydettiin kosteusvaurioita, joiden seurauksina oppilaita jouduttiin siirtämään opiskelemaan viereisen kaupungintalon tiloihin.

Koulun viimeinen itsenäinen lukuvuosi oli 2022-2023, sillä Harjun koulu yhdistyi Tiirismaan kouluun.

Lähteet

Lahden peruskoulut
Keski-Lahti